הכרוניקה המאוירת

הכרוניקה המאוירת או הכרוניקה המאוירת של הונגריה או של ההונגרים (בלטינית: Chronicon Pictum, או Chronicon (Hungariae) Pictum, בהונגרית: Képes Krónika, בסלובקית: Obrázková kronika, מכונה גם Chronica de Gestis Hungarorum או Chronica Hungarorum - היא כרוניקה מאוירת מימי הביניים המוקדשת לדברי ימי ממלכת הונגריה במחצית השנייה של המאה ה-14. עיצובה היא דוגמה לסגנון האמנותי הבינלאומי האופייני לחצרות המלכות האירופיות ושאומץ גם בחצרו של לאיוש הגדול לבית אנג'ו, מלך הונגריה.
כותרתו המלאה הייתה Chronicon pictum, Marci de Kalt, Chronica de gestis Hungarorum - הכרוניקה המאוירת, הכרוניקה של מרק (מארצי) איש קאלט על אודות מעשי ההונגרים הגדולים".

ההיסטוריה של הכרוניקה
הכרוניקה נכתבה זמן קצר אחרי שנת 1358 על ידי מארק איש קאלט או, בהונגרית, קאלטי מארק או מארצי. האיור האחרון בה הושלם בשנים 1370–1373. הכרוניקה הוענקה על ידי המלך לאיוש הגדול למלך הצרפתי שארל החמישי, לרגל אירוסיה של בתו של לאיוש, קטלין (1378-1370) עם בנו של שארל, לואי הראשון, דוכס אורליאן.
ב-1456 עברה הכרוניקה לידי הדספוט הסרבי ג'ורג' ברנקוביץ'. אז היא הועתקה ולבסוף אבדה, ייתכן אחרי שהייתה זמן מה בבעלות עות'מאנית.
היא נתגלתה שוב במפתיע במחצית הראשונה של המאה ה-17 בארכיון המלכותי בווינה ומאז נקראת "הכרוניקה המאוירת מווינה". כתב היד שלה מוחזק בימינו בספרייה הלאומית על שם סצ'ני בבודפשט, בירת הונגריה.

האיורים
הכרוניקה מכילה 147 מיניאטורות: עשר גדולות יותר, 29 איורים בתוך רוחבו של העמוד, ארבעה איורים קטנים יותר בתחתית הדף בתוך מדליון עגול, 99 תמונות בתוך ראשי התיבות וחמש ראשי התיבות ללא איור. בנוסף יש 82 קישוטים בשוליים.

קישורים חיצוניים

הכרוניקה המאוירת

הערות שוליים

כתבי יד מאוירים
כתבי יד לטיניים
כרוניקות
הונגריה: ימי הביניים
סלובקיה: היסטוריה
רומניה: היסטוריה
ספרי המאה ה-14